Pinyómeccsek

Sokan nem tudták, hogy évekig asztaliteniszeztem versenyszerűen,

így amikor pingpongasztal érkezett a táborba, és kitették, hogy

lehessen rajta játszani, inkább csak néztem, mert számomra a szabadban

játszani, a homokos labdát törölgetni nem volt megszokott.

Nem is tartottam „fairnek”, hogy villogjak, így nem is láthatott senki

játszani.

Pali tudta, hogy jól játszom, többször mondogatta a többieknek,

hogy ő a menedzserem, és nem enged játszani, mert nem megfelelőek

a körülmények. Persze ezzel annyira felcsigázta az érdeklődést,

hogy egyre többen jelentkeztek kihívóként. Pali beadta a derekát,

és mondta, hogy ha egy láda sört és egy üveg unicumot odatesznek

az asztal mellé, enged játszani. Ez meg is történt, és elkezdődtek a

meccsek. Sorba nyertem a poénokat, így kiderült a turpisság, hogy

nem most fogom a kezembe először az ütőt. Volt, aki nem nyugodott

bele a vereségbe, „Dupla, vagy semmi!”, kérte, de a negyedik

fordulót is elvesztette.

Több napig kitartott a nedű a nagy bulizós csapatnak.